ඒ අයට අවශ්‍ය දේ හොදට ලබා ගන්න අනෙක් සියලු දෙනාව මෙහෙය වන්නේ කිසිදු කෙනෙකුගේ හිත් නොරිදෙන පරිදි වීම මේ සැමගේ විශේෂත්වයක් ලෙස මා දකිනවා.මේ අය හැර වැඩකරන්න කැමති අධ්‍යක්ෂකවරු ඉන්නවද,ඒ කවුද?ඔව්.නිශාන්ත ප්‍රදීප්, දේවින්ද කොන්ගහගේ මහත්වරු සමග වැඩ කරන්න කැමතියි.මොකද මම වගේම මේ අයත් ක්ෂේත්‍රයට අලුත් වුණත් වෙනස් දේ හොයා යන අය නිසයි.කැමරා කරණය ලෙස ඔබ දකින්නේ?පරිසරයේ තිබෙන්නාවූ සුන්දරත්වය,අඳුර හා එළිය , නිසිලෙස හසුරමින් ස්වභාවිකත්වයට මුලදී අධ්‍යක්ෂකට අවශ්‍ය පරිදි කතා මාලාවට අවශ්‍ය රූපරාමු පෙළ ගැස්වීමයි.අමතක නොවන සිදුවීමක් ගැන කියමු?සිහින සක්මනේ එක් දර්ශනයක් රූ ගත කළේ හොරණ වැවක ඔරුවක් උඩ ඉදන්,සහායට ආ කට්ටිය වැඩි වුණු නිසා ඔරුව ගිලෙන්න ගත්තා ,නමුත් මට පුළුවන් වුණා ඔරුව වතුරෙ ගිලෙන්න ඉස්සෙල්ල කැමරාව ගොඩට දෙන්න.යුනිට් එකේ මල්ලි කෙනෙක් රෝහල් ගත කරන්නත් වුණා.කම්කටුලු බිද දා තම මාවතට පැමිණි ඔබට,නන්අයුරින් උදව් කළෝ කවුරුන්ද?මගේ පවුලේ සැවොම, විරාජ් නිශ්ශංක, රොහාන් බුලත්සිංහල, නිශාන්ත ප්‍රදීප්, ඩිල්ෂාන් වෙල්ලාලගේ, ගිහාන් රෝහණ, ලක්ෂ්මන් පුෂ්පකුමාර, සුදිත් නිශාන්ත යන මහත්වරුන්ට ස්තූති කරන්නට මෙය අවස්ථාවක් කරගන්නවා.මේ දිනවල නියැළී සිටින වැඩ කටයුතු මොනවාද?වීණාවි , සිහින සක්මන ටෙලිනාට්‍යවල ඉතිරි වැඩකටයුතු සඳහාත්,පුරවරුන,හදරැදි ගී,පෝය කෙටි නාට්‍ය වලට සම්බන්ධ වී වැඩ කරමින් සිටිනවා.හර්ෂ උඩකන්ද මහතා අධ්‍යක්ෂනය කරන පිටකොටුව නම් නවතම ටෙලියෙ වැඩකරන්න මට කතා කරල තියෙනවා.තිස්ස ධම්මිකඡායාරූපය -මාලන් කරුණාරත්න  